Azken zirriborroa

CAMARA DE COMPTOS DE NAVARRA

NAFARROAKO KONTUEN GANBERA

Behin betiko txostena

Jardunbide Egokien aldeko eta Ustelkeriaren kontrako Bulegoaren urteko kontuak (2023)

2024ko azaroa

Aurkibidea

*Orrialdea*

[I. Introducción 4](#_Toc181092594)

[II. Objetivos y alcance de la fiscalización 5](#_Toc181092595)

[III. Opinión 6](#_Toc181092596)

[III.1 Opinión de auditoría financiera 6](#_Toc181092597)

[III.2 Opinión de cumplimiento de la legalidad 6](#_Toc181092598)

[IV. Fundamento de la opinión 7](#_Toc181092599)

[V. Cuestiones claves de auditoría 8](#_Toc181092600)

[VI. Párrafo de otras cuestiones 8](#_Toc181092601)

[VII. Responsabilidad de la Oficina de Buenas Prácticas y Anticorrupción 8](#_Toc181092602)

[VIII. Responsabilidad de la Cámara de Comptos de Navarra 8](#_Toc181092603)

[VIII. Recomendaciones más relevantes 10](#_Toc181092604)

[Apéndice 1. Resumen de las cuentas anuales de la Oficina de Buenas Prácticas
y Anticorrupción 2023 11](#_Toc181092605)

[1.1 Estado de liquidación del presupuesto 2023 11](#_Toc181092606)

[1.2 Resultado presupuestario del ejercicio 2023 11](#_Toc181092607)

[1.3 Remanente de Tesorería a 31 de diciembre de 2023 12](#_Toc181092608)

[1.4 Balance a 31 de diciembre de 2023 12](#_Toc181092609)

[1.5 Cuenta del resultado económico-patrimonial 2023 13](#_Toc181092610)

[1.6 Estado de cambios en el patrimonio neto 2023 13](#_Toc181092611)

[1.7 Estado de flujos de efectivo 2023 13](#_Toc181092612)

[Apéndice 2. La Oficina de Buenas Prácticas y Anticorrupción 14](#_Toc181092613)

[Apéndice 3. Marco regulador 15](#_Toc181092614)

[Apéndice 4. Observaciones y hallazgos adicionales de la fiscalización 16](#_Toc181092615)

[4.1 Actividad realizada 16](#_Toc181092616)

[4.2 Liquidación presupuestaria 16](#_Toc181092617)

[4.3 Gastos de personal 17](#_Toc181092618)

[4.4 Contratación administrativa 19](#_Toc181092619)

[4.5 Ingresos por transferencias corrientes y de capital 19](#_Toc181092620)

I. Sarrera

Nafarroako Kontuen Ganberak, berari buruzko abenduaren 20ko 19/1984 Foru Legeari eta 2024rako fiskalizazio-programari jarraituz, Jardunbide Egokien aldeko eta Ustelkeriaren kontrako Bulegoaren (aurrerantzean, Bulegoa) 2023ko ekitaldiko urteko kontuak fiskalizatu ditu.

Azterketa lana 2024ko ekainean egin du auditoretzako teknikari batek eta auditore batek osatutako lantalde batek. Kontuen Ganberako zerbitzu juridiko, informatiko eta administratiboen lankidetza ere izan dute.

Jarduketa honen emaitzak Jardunbide Egokien aldeko eta Ustelkeriaren kontrako Bulegoko zuzendariari jakinarazi zitzaizkion, kasua bazen egokitzat jotzen zituen alegazioak aurkez zitzan, Nafarroako Kontuen Ganbera arautzen duen 19/1984 Foru Legearen 11.2 artikuluan ezarritakoari jarraituz. Jarritako epea iraganda, ez zen alegaziorik aurkeztu.

Eskerrak ematen dizkiegu Bulegoko langileei, lan hau egitean emandako laguntzarengatik.

Txosten honetako datu guztiak eurotan eman dira, biribilduta, zentimorik ez agertzeko. Emandako datuek eta ehunekoek beti adierazten dute balio zehatz bakoitza biribilduta, eta ez biribildutako datuen batura.

II. Fiskalizazioaren helburuak eta norainokoa

Finantzei eta lege-betetzeari buruzko fiskalizazioa egin da, honako hauei buruzko iritzia emateko:

* Ea 2023ko ekitaldiko urteko kontuek irudi zehatza erakusten duten, alderdi aipagarri guztietan, Bulegoak 2023ko abenduaren 31n zituen ondareari eta finantza-egoerari dagokienez, bai eta data horretan amaitutako ekitaldiko emaitza ekonomiko eta aurrekontukoei dagokienez ere, betiere jarraituz aplikatzekoa den arau-esparruari eta, bereziki, bertan jasotako kontabilitateko eta aurrekontuen inguruko printzipio eta irizpideei.
* Ea 2023ko ekitaldiko urteko kontuetan jasotako jarduerak, aurrekontu- eta finantza-eragiketak eta informazioa bat datozen funts publikoen kudeaketari aplikatzekoak zaizkion arauekin alderdi adierazgarri guztietan.

Bulegoaren 2023ko urteko kontuak dira fiskalizazioaren norainokoa, eta honako kontabilitateko egoera-orri hauek hartzen dituzte barnean:

* Aurrekontuaren likidazioaren egoera-orria.
* Egoera-balantzea.
* Emaitza ekonomiko eta ondarekoaren kontua.
* Ondare garbian izandako aldaketen egoera-orria.
* Eskudiru-fluxuen egoera-orria.
* Memoria.

Fiskalizazioaren denbora-norainokoak 2023ko ekitaldia hartzen du, baina beste ekitaldi batzuei buruz ere egin dira behar ziren egiaztapenak, ezarritako helburuak hobeki lortzeko.

III. Iritzia

Nafarroako Kontuen Ganberak, 19/1984 Foru Legeak esleitzen dizkion eskumenak erabiliz, Bulegoaren urteko kontuak fiskalizatu ditu. Honako hauek osatzen dituzte kontu horiek: 2023ko abenduaren 31ko balantzeak, emaitza ekonomiko eta ondarezkoaren kontuak, ondare garbian izandako aldaketen egoera-orriak, eskudiru-fluxuen egoera-orriak, aurrekontuko likidazioaren egoera-orriak eta data horretan amaitutako ekitaldiari dagokion memoriak. Orobat, Bulegoaren lege-betetzeari buruzko fiskalizazioa egin du 2023ko ekitaldiari dagokionez.

III.1 Finantza-auditoretzako iritzia

Gure iritziz*,* 2023ko ekitaldiko urteko kontuek irudi zehatza erakusten dute alderdi muntadun guztietan Bulegoak 2023ko abenduaren 31n zuen ondareari eta finantza-egoerari buruz. Halaber, haren emaitza ekonomiko eta aurrekontukoak islatzen dituzte, data horretan amaitutako urteko ekitaldiari dagozkionak; betiere, aplikatzekoa den informazio finantzario publikoari buruzko arau-esparruari jarraituz, eta, bereziki, bertan jasotako kontabilitateko printzipio eta irizpideei.

III.2 Lege-betetzeari buruzko iritzia

Gure iritziz, egindako lanaren norainokoa kontuan hartuta, Bulegoaren 2023ko ekitaldiko urteko kontuetan jasotako jarduerak, aurrekontu- nahiz finantza-eragiketak eta informazioa bat datoz funts publikoen kudeaketari aplikatzekoak zaizkion arauekin alderdi muntadun guztietan.

IV. Iritziaren oinarria

Kanpo-kontroleko erakunde publikoek erabakitako funtsezko fiskalizazio-printzipioen arabera egin dugu fiskalizazioa, eta, zehazki, finantza-fiskalizazioari buruzko ISSAI-ES 200 arauan eta legedi-betetzearen fiskalizazioari buruzko ISSAI-ES 400 arauan ezarritakoaren arabera; halaber, kanpo-kontroleko organoen fiskalizazio-gida praktikoak (GPF-OCEX) erabili ditugu. Aurrerago deskribatzen dira arau horien indarrez ditugun erantzukizunak, gure txosteneko “Kontuen Ganberaren erantzukizunak” atalean, urteko kontuei eta lege-betetzeari buruzko fiskalizazioaz denaz bezainbatean.

Entitatearekiko independenteak gara, urteko kontuei eta legedia betetzeari buruzko gure fiskalizazioan aplikatzekoak diren etikaren eta independentzia-babesaren arloko eskakizunekin bat, fiskalizazio publikoko jarduerari buruzko araudiak exijitzen duen bezala.

Gure ustez, lortu dugun auditoretza-ebidentziak oinarri nahikoa eta egokia ematen dio finantzei eta lege-betetzeari buruzko gure iritziari.

V. Auditoretzako funtsezko gaiak

Auditoretzako gai giltzarri dira gure iritzi profesionalaren arabera esanahi handiena izan dutenak aztertutako aldiko lege-betetzeaz egin dugun fiskalizazioan. Auzi horiek jorratu ditugu urteko kontuen osotasunari buruzko auditoretzaren testuinguruan eta urteko kontuei buruzko gure iritzia taxutzean, eta ez dugu bereiz azaltzen horien gaineko iritzirik.

Ondorioztatu dugu ez dagoela gure fiskalizazioan jakinarazi beharreko gai giltzarririk.

VI. Beste gai batzuei buruzko paragrafoa

Nabarmendu nahi dugu 2023ko urteko kontuak lehen aldiz azaltzen eta ikuskatzen direla ekitaldi honetan.

VII. Jardunbide Egokien aldeko eta Ustelkeriaren kontrako Bulegoaren erantzukizuna

Bulegoaren zuzendaritzak du urteko kontuak egiteko ardura. Halako moduz egin behar ditu non leialki irudikatuko baitituzte Bulegoaren aurrekontu-likidazioa, ondarea, emaitzak eta finantza-egoera, aplikatzekoa den finantza-informazio publikoari buruzko arau-esparruarekin bat. Halaber, bermatu beharko du aipatutako kontuetan islatutako jarduerak, aurrekontu- eta finantza-eragiketak eta informazioa bat datozela aplikatzekoa den araudiarekin.

VIII. Nafarroako Kontuen Ganberaren erantzukizuna

Gure helburuak dira honako hauek egiaztatzea arrazoizko ziurtasunez: urteko kontuen osotasunean ez dagoela iruzur edo erroreen ondoriozko akats materialik, eta kontu horietan islatutako jarduerak, aurrekontu- eta finantza-eragiketak eta informazioa bat datozela aplikatzekoa den araudiarekin, erregulartasunezko fiskalizazio-txosten bat eman ahal izateko, zeinak gure iritzia jasoko baitu.

Arrazoizko ziurtasun hori ziurtasun-maila handia da, baina ez du bermatzen kanpo-kontroleko organoei buruzko araudiari jarraikiz egindako fiskalizazio batek beti atzemanen duenik akats material bat edo urraketa muntadun bat, halakorik dagoenean. Akatsak iruzurraren edo erroreen ondorio izaten ahal dira, edo legedia ez betetzearen ondorio, eta akats materialtzat jotzen dira Kontuen Ganbera honen irizpideak aplikatuta, baldin eta zentzuz aurreikusten ahal bada txostenen erabiltzaile diren pertsonen erabaki ekonomikoetan eragina izanen dutela.

Fiskalizazioaren atal gisa, eta kanpo-kontroleko organoen araudiarekin bat etorriz, gure iritzi profesionala aplikatzen dugu eta eszeptizismo profesionaleko jarrerari eusten diogu auditoretza osoan. Gainera:

* Identifikatu eta baloratu egiten ditugu iruzur edo oker baten ondoriozko akats materiala egoteko eta legeak ez betetzeko arriskuak, arrisku horiei erantzuteko auditoretza-prozedurak taxutzen eta aplikatzen ditugu, eta auditoretzako behar adinako eta behar bezalako ebidentzia lortzen dugu gure iritziari oinarri emateko. Iruzurraren ondoriozko akats material edo urraketa bat ez atzemateko arriskua handiagoa da errorearen ondoriozko akats material baten kasuan baino; izan ere, iruzurra dagoenean, tartean izaten ahal dira kolusioa, faltsutzea, nahitako omisioak, propio eginiko adierazpen okerrak edo barne-kontrola saihestea.
* Barne-kontrolari buruzko ezagutza lortzen dugu, fiskalizaziorako esanguratsua dena, inguruabarren arabera egokiak diren auditoretza-prozedurak diseinatze aldera; ez, ordea, entitatearen barne-kontrolaren eraginkortasunari buruzko iritzi bat emate aldera.
* Ebaluatzen dugu ea aplikatutako kontabilitate-politikak moduzkoak ote diren, ea kontabilitate-estimazioak egokiak diren eta ea egokia den kudeaketa-organoak emandako informazioa.
* Urteko kontuen aurkezpen orokorra, egitura eta edukia ebaluatzen ditugu, emandako informazioa barne, eta aztertzen dugu ea urteko kontuek zehatz azaltzen dituzten transakzioak eta azpian dauden egitateak.

Erakundearen gobernu-organoarekin harremanetan jartzen gara, besteak beste, planifikatutako auditoretza-proben norainokoaz eta horiek egiteko uneaz aritzeko, bai eta fiskalizazioaren aurkikuntza esanguratsuez eta fiskalizazioan zehar barne-kontrolari buruz identifikatzen dugun edozein akats adierazgarriz ere.

VIII. Gomendio garrantzitsuenak

Fiskalizazio-lanaren emaitza gisa, Kontuen Ganberak honako *gomendio* hauek egiten ditu:

* *Bulegoaren zerbitzupeko langileen plantilla organikoa urtero onestea.*
* *Neurri egokiak hartzea Bulegoaren plantilla organikoan dauden plaza hutsak behin betiko betetze aldera, aplikatzekoa den araudiarekin bat.*
* *Kontabilitate- eta aurrekontu-kudeaketarako programa informatiko bat ezartzeko aukera aztertzea.*

Javier Marticorena Chapa auditorea arduratu da lan honetaz, eta hark proposatuta eman da txosten hau, indarreko araudiak ezarritako izapideak bete ondoren.

*(Ignacio Cabeza del Salvador lehendakariak modu digitalean sinatu du dokumentu hau, bazterrean adierazitako egunean)*

1. gehigarria. Jardunbide Egokien aldeko eta Ustelkeriaren kontrako Bulegoaren urteko kontuen laburpena (2023)

1.1 2023ko aurrekontuaren likidazioaren egoera-orria

Gastu-aurrekontuaren betetzea

|  |  |  |  |  |  |
| --- | --- | --- | --- | --- | --- |
|   | Hasierako aurrekontua  | Behin betiko aurrekontua  | Betebehar aitortuak  | Ordainketak | Betetakoa (%)  |
| 1. Langileria-gastuak | 498.514 | 498.514 | 132.479 | 132.479 | 27 |
| 2. Gastuak, ondasun arruntetan eta zerbitzuetan | 64.561 | 64.561 | 23.107 | 20.326 | 36 |
| 6. Inbertsio errealak | 81.285 | 81.285 | 53.116[[1]](#footnote-1) | 51.109 | 65 |
| Gastuak, guztira | 644.360 | 644.360 | 208.702 | 203.914 | 32 |

Diru-sarreren aurrekontuaren betetzea

|  |  |  |  |  |  |
| --- | --- | --- | --- | --- | --- |
|   | Hasierako aurrekontua  | Behin betiko aurrekontua  | Aitortutako eskubideak  | Kobrantzak | Betetakoa (%)  |
| 4. Transferentzia arruntak | 557.683 | 557.683 | 191.648 | 191.648 | 34 |
| 7. Kapital-transferentziak | 86.677 | 86.677 | 21.212 | 21.212 | 24 |
| Diru-sarrerak, guztira | 644.360 | 644.360 | 212.860 | 212.860 | 33 |

1.2 2023ko ekitaldiko aurrekontu-emaitza

|  |  |
| --- | --- |
| Kontzeptua | 2023 |
| Aitortutako eskubide garbiak | Aitortutako betebehar garbiak | Doikuntzak | Aurrekontu-emaitza  |
| a. Eragiketa arruntak | 191.648 | 155.585 |   | 36.063 |
| b. Kapital-eragiketak | 21.212 | 53.116 |   | -31.904 |
| c. Merkataritza-eragiketak |  |  |  |  |
| 1. Eragiketa ez-finantzarioak guztira (a+b+c) | 212.860 | 208.702 |   | 4.158 |
| d. Finantza-aktiboak |   |   |   |   |
| e. Finantza-pasiboak |   |   |   |   |
| 2. Finantza-eragiketak, guztira (d+e) |   |   |   |   |
| I. Ekitaldiko aurrekontu-emaitza (I=1+2) | 212.860 | 208.702 |   | 4.158 |
| Doikuntzak |   |   |   |   |
| 3. Gastatutako kredituak, atxiki gabeko diruzaintzako gerakinarekin finantzatuak |   |   |   |   |
| 4. Ekitaldiko finantzaketa-desbideratze negatiboak |   |   |   |   |
| 5. Ekitaldiko finantzaketa-desbideratze positiboak |   |   |   |   |
| II. Doikuntzak, guztira (II=3+4+5) |   |   |   |   |
| Aurrekontu-emaitza doitua (I+II)  |   |   | 4.158 |
| Foru Ogasunari itzuli beharreko zenbatekoa |   |   | 4.158 |

1.3 Diruzaintza-gerakina 2023ko abenduaren 31n

|  |  |
| --- | --- |
| Kontzeptua | 2023 |
| 1. (+) Funts likidoak |   | 8.946 |
| 2. (+) Kobratzeko dauden eskubideak |   |   |
| (+) Ekitaldiko aurrekontukoak |   |   |
| (+) Itxitako aurrekontuetakoak |  |  |
| (+) Aurrekontukoak ez diren eragiketetakoak |  |  |
| (+) Merkataritza-eragiketetakoak |   |   |
| 3. (-) Ordaintzeko dauden betebeharrak |   | 4.788 |
| (+) Ekitaldiko aurrekontukoak |  | 4.788 |
| (+) Itxitako aurrekontuetakoak |  |  |
| (+) Aurrekontukoak ez diren eragiketetakoak |  |  |
| (+) Merkataritza-eragiketetakoak |   |   |
| 4. (+) Aplikatzeko dauden partidak |   |   |
| (+) Eginiko kobrantzak, behin betikoz aplikatzeko daudenak |   |   |
| (+) Eginiko ordainketak, behin betikoz aplikatzeko daudenak |   |   |
| I. Diruzaintzako gerakina, guztira (1+2-3+4) |   | 4.158 |
| II. Finantzaketa atxikiaren gaindikina |   | 0 |
| III. Saldo kobragaitzak |   | 0 |
| **IV. Atxiki gabeko diruzaintzako gerakina =(I-II-III)** |  | **4.158** |

1.4 Balantzea 2023ko abenduaren 31n

|  |  |
| --- | --- |
| Aktiboa | 2023 |
| Ibilgetu garbia | 204.416 |
| I. Ibilgetu ez-materiala | 73.953 |
| Aplikazio informatikoak | 73.953 |
| II. Ibilgetu materiala | 130.463 |
| Lursailak | 67.360 |
| Eraikinak | 45.066 |
| Altzariak eta tresneria | 6.172 |
| Informazioa prozesatzeko ekipamenduak | 11.865 |
| Aktibo zirkulatzailea | 8.946 |
| Diruzaintza | 8.946 |
| Epe laburreko zordunak | 0 |
| Aktiboa, guztira | 213.362 |

|  |  |
| --- | --- |
| Ondare garbia eta pasiboa | 2023 |
| Ondare garbia | 240.478 |
| Jarritako ondarea | 113.317 |
| Ekitaldiko emaitza | 36.062 |
| Beste ondare-gehikuntza batzuk, emaitzei egozteko daudenak | 91.099 |
| Epe laburreko hartzekodunak | 4.788 |
| Kudeaketa-eragiketengatiko hartzekodunak | 4.788 |
| Ondare garbia eta pasiboa, guztira | 245.266 |

1.5 2023ko ekonomia- eta ondare-emaitzaren kontua

|  |  |  |  |
| --- | --- | --- | --- |
| Zorra | 2023 | Hartzekoa | 2023 |
| Langileria-gastuak | 132.479 | Diru-sarrera finantzarioak |   |
| Kanpoko lanak, hornidurak eta zerbitzuak | 23.107 | Transferentzia arruntak | 191.648 |
| Amortizazioa | 10.971 | Ibilgeturako dirulaguntzen emaitzen egozpena | 10.971 |
| *Aurrezkia (emaitza positiboa)* | 36.062[[2]](#footnote-2) |   |   |
| Guztira | 202.618 | Guztira | 202.618 |

1.6 2023ko ondare garbian izandako aldaketen egoera-orria

|  |  |  |  |  |
| --- | --- | --- | --- | --- |
| Deskribapena | Jarritako ondarea | Sortutako ondarea | Bestelako ondare-gehikuntzak | Guztira |
| Ondare garbia 2022ko ekitaldiaren bukaeran |   |   |   |   |
| 2023ko ekitaldian ondare garbian izandako aldaketak | 113.317 | 36.062 | 91.099 | 127.161 |
|  Ekitaldian aitortutako diru-sarrerak eta gastuak |   | 36.062 | -10.971 |   |
|  Jabea den entitatearekin egindako eragiketak |   |   |   |   |
|  Ondare garbian izandako beste aldaketa batzuk |   |   | 102.070 |   |
| Ondare garbia, 2023ko ekitaldiaren bukaeran | 113.317 | 36.062 | 91.099 |   |

1.7 2023ko eskudiru-fluxuen egoera-orria

|  |  |
| --- | --- |
| Kontzeptua | 2023 |
| I. Kudeaketa-jardueretako eskudiru-fluxuak |  |
| A) Kobrantzak | 80.381 |
| 2. Jasotako transferentziak eta dirulaguntzak | 80.381 |
| 5. Kobratutako interesak eta dibidenduak |  |
| 6. Beste kobrantza batzuk |  |
| B) Ordainketak | -20.326 |
| 9. Hornikuntzak  | 18574 |
| 10. Beste kudeaketa-gastu batzuk | 1.752 |
| 13. Beste ordainketa batzuk  |   |
| *Kudeaketa-jarduerengatiko diru-fluxu garbiak (+A-B)* | *60.055* |
| II. Inbertsio-jardueretako diru-fluxuak |  |
| C) Kobrantzak |  |
| 1. Inbertsio errealak saltzea |  |
| D) Ordainketak | -51.109 |
| 4. Inbertsio errealak erostea | -51.109 |
| *Inbertsio-jarduerengatiko diru-fluxu garbiak (+C-D)* | *-51.109* |
| VI. Eskudiruaren eta haren baliokide diren aktibo likidoen gehitze/gutxitze garbia (I+II+IV) | 8.946 |
| Eskudirua eta haren baliokide diren aktibo likidoak ekitaldiaren hasieran |   |
| Eskudirua eta haren baliokide diren aktibo likidoak ekitaldiaren bukaeran | 8.946 |

2. gehigarria. Jardunbide Egokien aldeko eta Ustelkeriaren kontrako Bulegoa

Bulegoa 2018ko abuztuaren 23an eratu zen, berezko nortasun juridikoko zuzenbide publikoko entitate gisa; Nafarroako administrazio publikoekiko (aurrerantzean, APak) autonomia organiko eta funtzional osoz betetzen ditu bere eginkizunak.

Bere funtzioak betetzean, bi helburu nagusi ditu:

* APetan eta haien partaidetzapeko entitateetan eta sozietateetan ustelkeria eta iruzurrezko jarduerak hautematea, prebenitzea, ikertzea eta desagerraraztea.
* Jardunbide egokien, herritar-balioen eta gobernu onaren kultura bultzatu eta faboratzea herritarren artean, eta ustelkeria baztertzea politika publikoak eta jarduketa administratiboak taxutu, bete eta ebaluatzean.

Parlamentuak 2022ko maiatzaren 26an izendatu zuen Bulegoko zuzendaria, sei urteko eperako, zeina 2022ko uztailaren 1ean jabetu baitzen karguaz.

Bulegoaren aurrekontu-araubidea eta araubide ekonomiko-finantzarioa Nafarroako Ogasun Publikoari buruzko Foru Legean ezarritakoa da, eta haren kontabilitatea Kontabilitate Publikoaren Plan Orokorrari lotuta dago. Bulegoaren aurrekontua eta kontuak Nafarroako aurrekontu eta kontu orokorretan sartzen dira.

3. gehigarria. Arau-esparrua

Honako hau da Bulegoari 2023ko ekitaldian aplikatzekoa zaion arau-esparrua:

***Estatuko araudia***

* EHA/1037/2010 Agindua, apirilaren 13koa, Kontabilitate Publikoaren Plan Orokorra onesten duena.

***Foru araudia***

* 7/2018 Foru Legea, maiatzaren 17koa, Nafarroako Foru Komunitateko Jardunbide Egokien aldeko eta Ustelkeriaren kontrako Bulegoa sortzekoa.
* 14/2004 Foru Legea, apirilaren 4koa, Nafarroako Ondareari buruzkoa.
* 13/2007 Foru Legea, apirilaren 4koa, Nafarroako Ogasun publikoari buruzkoa.
* 2/2018 Foru Legea, apirilaren 13koa, Kontratu Publikoei buruzkoa.
* 35/2022 Foru Legea, abenduaren 28koa, 2023rako Nafarroako Aurrekontu Orokorrei buruzkoa.
* 251/1993 Legegintzako Foru Dekretua, abuztuaren 30ekoa, Nafarroako Administrazio Publikoen zerbitzuko Langileriaren Estatutuaren testu bategina onesten duena, bai eta hura garatzeko xedapenak ere.
* 14/2023 Foru Dekretua, martxoaren 1ekoa, Nafarroako Foru Komunitateko Jardunbide Egokien aldeko eta Ustelkeriaren kontrako Bulegoaren Antolaketa eta Funtzionamendu Erregelamendua onesten duena.

4. gehigarria. Fiskalizazioaren beste ohar eta aurkikuntza batzuk

Egindako fiskalizazioaren atal gisa, ondoren ohar eta iruzkin batzuk gehitu ditugu, Ganbera honen ustez fiskalizazio-txosten honen hartzaile eta erabiltzaileentzat interesgarri gertatzen ahal direnak.

Orobat, gehitu ditugu Bulegoaren kudeaketa ekonomiko-administratiboa hobetze aldera Ganbera honen ustez beharrezkoak diren gomendioak.

4.1 Egindako jarduna

Zuzendariak emandako jarduera-memoriaren zirriborroaren arabera, 26 salaketa artatu dira.

* Honako koadro honetan azaltzen da aurkeztutako salaketen izaera:

|  |  |
| --- | --- |
|   | Kop.  |
| Udal-kudeaketa: antolaketa, emakidak, kontratazioa, tasak eta hirigintza | 9 |
| Administrazio publikoan informazio-/salaketa-kanalik ez egotea | 9 |
| Langileria | 4 |
| Beste batzuk | 4 |
| Salaketak, guztira | 26 |

* Salaketak jarri dira toki-entitateen, Foru Komunitateko Administrazioaren (aurrerantzean, FKA) eta beste erakunde batzuen aurka; 18, sei eta bi kasu izan dira, hurrenez hurren.
* Guztira, 11 salaketa artxibatu egin dira gomendioa emanda, zazpi egiazkotasun-fasean daude, hiruk ikerketa-prozedura hastea eragin zuten eta instrukzio-fasean daude, hiru ez dira onartu eskumen faltagatik, batean zehapen-prozedura bat hasi da eta batek xedea galdu du (administrazioak uko egin dio salatutako proiektuarekin jarraitzeari).

*Hau gomendatzen dugu:*

*behin betiko onestea Bulegoak egindako jardueraren urteko memoria, eta memoriaren laburpena aurkeztea Nafarroako Parlamentuari.*

4.2 Aurrekontu-likidazioa

* Bulegoaren 2023rako hasierako aurrekontuaren arabera, 644.360 milioi euroko diru-sarrerak eta gastuak aurreikusten ziren hasiera batean.
* Aitortutako betebeharrak 208.702 eurokoak izan dira, eta betetze-maila ehuneko 89koa izan da.
* Aitortutako eskubideek 212.860 euro egin dute, eta betetze-maila ehuneko 33koa izan da. Diru-sarrera guztiek NFKA - Nafarroako Foru Komunitateko Administrazioan dute jatorria.
* Koadro honetan ageri dira Bulegoaren gastuen eta diru-sarreren xedea eta finantzaketa, ehunekotan:

|  |  |  |  |
| --- | --- | --- | --- |
| Gastuaren izaera | Ehunekoa | Finantzatze-iturria | Ehunekoa |
| Langileria | 64 | Transferentzien bidezko diru-sarrerak | 100 |
| Ondasun arruntak eta zerbitzuak | 11 |   |   |
| Inbertsioak | 25 |   |   |
|   | 100 |   | 100 |

* Bulegoak, indarreko araudiari jarraituz, 4.158 euro itzuliko dizkio Foru Ogasunari. Zenbateko hori, ondoren erakusten den moduan, bat dator aurrekontu-emaitza doituarekin:

|  |  |
| --- | --- |
| Kontzeptua | Zenbatekoa |
| Diru-sarrerak, guztira | 212.860 |
| Gastuak, guztira  | 208.702 |
| Foru Ogasunari itzuli beharrekoa, guztira | 4.158 |

4.3 Langileria-gastuak

Bulegoaren langileria-gastuak 132.479 eurokoak izan ziren 2023an, honako xehetasun hauekin:

|  |  |  |
| --- | --- | --- |
| Kontzeptua | 2023ko behin betiko aurrekontua | Aitortutako betebehar garbiak (ABG), 2023 |
| Behin-behineko langileen ordainsariak | 76.011 | 76.044 |
| Langile funtzionarioen ordainsariak | 323.369 | 31.619 |
| Ordezkapenetarako aldi baterako langileen ordainsariak | 2.000 |   |
| Gizarte Segurantza | 97.134 | 24.816 |
| Guztira | 498.514 | 132.479 |

Gastu horiek betetze-maila txikia dute, ehuneko 27koa, plantillan aurreikusitako postuak ez direlako bete.

Egiaztatu dugu 2023ko ekitaldian jasotako ordainsariak bat datozela arauz ezarritakoarekin.

Plantilla organikoa

Bulegoko zuzendariaren maiatzaren 15eko 1/2023 Ebazpenaren bidez onetsi ziren behin-behinean 2023rako plantilla organikoa eta lanpostu-zerrenda, baina ez da jaso behin betiko onespenik.

Honako hauek dira lanpostuak, azken plantilla organikoaren arabera:

|  |  |  |
| --- | --- | --- |
| Lanpostua | Maila | 2024 |
| Zerbitzuko zuzendaria | A | 3 |
| Atalburua | A | 1 |
| Prestatzaile-aholkularia | A | 1 |
| Ikuskatzailea (juridikoa) | A | 2 |
| Ikuskatzailea (ekonomikoa) | A | 1 |
| Komunikazioko goi-tituluduna | A | 1 |
| Administraria | C | 1 |
| Guztira |   | 10 |

Postu guztiak funtzionarioen araubide juridikokoak dira.

Honako hau da organigrama:

2023ko abenduaren 31n, zuzendariaz gain, ekainaz geroztik, beteta dago komunikazio eta parte-hartzeko ataleko buruaren postua –zerbitzu-eginkizunetan–, nahiz eta haren lotura 2024ko urtarrilean amaitu zen.

Txosten hau idazteko unean, Prebentzio, Ebaluazio eta Prestakuntza Zerbitzuko zuzendaria eta kontratu administratiboa duen administrari bat daude. Gainera, aldi baterako betetzeko hiru postutarako deialdia egin da: administraria, ikuskaria (arlo ekonomikoa) eta ikuskaria (arlo juridikoa).

4.4 Administrazio-kontratazioa

Honako gastu-lagina aztertu dugu, bai eta, hala izan denean, erabilitako kontratazio-prozedura ere:

|  |  |  |  |  |  |  |
| --- | --- | --- | --- | --- | --- | --- |
|   |   | Hasierako aurrekontua  | Behin betiko aurrekontua  | ABG | Ordainketak | Betetakoa (%)  |
| 2. Ondasun arruntak eta zerbitzuak erostea | 64.561 | 64.561 | 23.107 | 20.326 | 36 |
| 6. Inbertsio errealak | 81.285 | 81.285 | 53.116 | 51.109 | 65 |

Egindako lanaren konklusioa da gastuak zuzen kontabilizatuta eta justifikatuta daudela. Horrez gain, kontratazioak aplikatzekoa den araudiari jarraikiz egin ziren.

4.5 Transferentzia arruntengatiko eta kapital-transferentziengatiko diru-sarrerak

Transferentzia arruntengatiko eta kapital-transferentziengatiko diru-sarrerak, hurrenez hurren, 191.648 eta 21.212 eurokoak izan ziren, diru-sarrera guztien ehuneko 100, hain zuzen ere. Haien betetze-maila ehuneko 33koa izan zen:

|  |  |  |  |  |  |  |
| --- | --- | --- | --- | --- | --- | --- |
|   |   | Hasierako aurrekontua  | Behin betiko aurrekontua  | AEG | Kobrantzak | Betetakoa (%)  |
| 4. Transferentzia arruntak | 557.683 | 557.683 | 191.648 | 191.648 | % 34 |
| 7. Kapital-transferentziak | 86.677 | 86.677 | 21.212 | 21.212 | % 24 |
| Diru-sarrerak, guztira | 644.360 | 644.360 | 212.860 | 212.860 | % 33 |

Transferentzia arrunten betetze-maila baxua izan zen ez zelako finantzaketarik behar izan plantilla organikoan aurreikusitako plazak ez zirelako bete.

Beste alde batetik, egiaztatu dugu beste izaera bateko transferentzien kargurako kapital-inbertsioak egin direla, eta ez dagoela horretarako beharraren justifikazio formalik, eta hori eskatzen da Aurrekontuei buruzko Foru Legean. Hori horrela, ez datoz bat jasotako kapital-transferentziak eta gastu-aurrekontuan kontabilizatutako inbertsioak.

Egiaztatu dugu aurrekontu-informazioa koherentea dela Nafarroako Foru Komunitateko Administrazioan jasota dagoenarekin.

*Hau gomendatzen dugu:*

* *Nafarroako Gobernuari justifikatzea egindako inbertsioen beharra, dagokion finantzaketa eskatu baino lehen.*
* *Jardueraren gastuak eta diru-sarrerak horien izaera ekonomikoaren arabera kontabilizatzea.*
1. Partzialki transferentzia arruntekin finantzatutako inbertsioak [↑](#footnote-ref-1)
2. Emaitza 31.904 euroan gainbaloratua diru-sarrera arrunten eta kapitalekoen kontabilizazioaren arteko aldeagatik. [↑](#footnote-ref-2)